CELEX: 31993R3406
Language: el
Date: 1993-12-13
Title: Κανονισμός (ΕΚ) αριθ. 3406/93 της Επιτροπής της 13ης Δεκεμβρίου 1993 για τον καθορισμό των ποικιλιών ρυζιού indica για την παρέμβαση

Avis juridique important

|

31993R3406

Κανονισμός (ΕΚ) αριθ. 3406/93 της Επιτροπής της 13ης Δεκεμβρίου 1993 για τον καθορισμό των ποικιλιών ρυζιού indica για την παρέμβαση  

Επίσημη Εφημερίδα αριθ. L 310 της 14/12/1993 σ. 0014 - 0018 Φινλανδική ειδική έκδοση: Κεφάλαιο 3 τόμος 54 σ. 0015  Σουηδική ειδική έκδοση: Κεφάλαιο 3 τόμος 54 σ. 0015 

ΚΑΝΟΝΙΣΜΟΣ (ΕΚ) αριθ. 3406/93 ΤΗΣ ΕΠΙΤΡΟΠΗΣ της 13ης Δεκεμβρίου 1993 για τον καθορισμό των ποικιλιών ρυζιού indica για την παρέμβασηΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα της ορύζης (1), όπως τροποποιήθηκε τελευταία από τον κανονισμό (ΕΟΚ) αριθ. 1544/93 (2), και ιδίως το άρθρο 5 παράγραφος 5,  Εκτιμώντας:  ότι το άρθρο 5 παράγραφος 5 του κανονισμού (ΕΟΚ) αριθ. 1418/76 προβλέπει τον ορισμό των ποικιλιών ρυζιού που μπορούν να θεωρηθούν ως ποικιλίες indica- ότι μόνον οι ποικιλίες που ανταποκρίνονται σε ορισμένα μορφολογικά και βρωματολογικά χαρακτηριστικά  μπορούν να αντιστοιχούν σε αυτό τον ορισμό- ότι πρέπει, συνεπώς, να καθορισθούν τα χαρακτηριστικά αυτά καθορίζοντας συγχρόνως στο πλαίσιο ενός καταλόγου τις ποικιλίες που ανταποκρίνονται επί του παρόντος σ' αυτά- ότι είναι σκόπιμο να προβλεφθούν οι διαδικασίες με τις οποίες ο προαναφερθείς κατάλογος μπορεί να συμπληρώνεται κάθε χρόνο με βάση τις κατάλληλες μεθόδους αναλύσεως και ένα κατάλληλο σύστημα δειγματοληψίας- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Για την εφαρμογή του άρθρου 5 παράγραφος 2 του κανονισμού (ΕΟΚ) αριθ. 1418/76, οι ποικιλίες του ρυζιού indica είναι εκείνες που ανταποκρίνονται στα ακόλουθα χαρακτηριστικά μετά αποφλοίωση του κόκκου:  α) μορφολογικά χαρακτηριστικά:  - μήκος του κόκκου: όχι μικρότερο από 6,6 mm,  - λόγος μήκους/πλάτους όχι μικρότερο από 3,  - πλήρης απουσία εξογκωμάτων και ραβδώσεων στο 60 % τουλάχιστον των κόκκων του δείγματος λευκασμένου ρυζιού- β) βρωματολογικά χαρακτηριστικά:  - κολλώδες όχι μεγαλύτερο από 2,50 g/cm,  - συνεκτικότητα όχι μιρκότερη από 0,85 Kg/cm2,  - περιεκτικότητα σε αμυλόζη όχι μικρότερη από 21 %.  2. Οι μέθοδοι αναλύσεως για να επαληθευθούν τα χαρακτηριστικά που προβλέπονται στην παράγραφο 1 περιλαμβάνονται στο παράρτημα ΙΙ.  3. Οι ποικιλίες που ανταποκρίνονται στα μορφολογικά και βρωματολογικά χαρακτηριστικά που αναφέρονται στην παράγραφο 1 είναι εκείνες που αναγράφονται στο παράρτημα Ι.   Άρθρο 2  1. Για να περιληφθούν νέες ποικιλίες ρυζιού στο παράρτημα Ι, τα κράτη μέλη υποβάλλουν στην Επιτροπή αίτηση που περιλαμβάνει το όνομα της ποικιλίας και τις αναφορές της εγγραφής της στον εθνικό κατάλογο των ποικιλιών των ειδών των γεωργικών  φυτών το αργότερο στις 20 Δεκεμβρίου κάθε έτους.  2. Τα κράτη μέλη που έχουν υποβάλει αίτηση κατ' εφαρμογή της παραγράφου 1 δίνουν σε ένα μόνον από τα εργαστήρια που αναφέρονται στο παράρτημα ΙΙΙ και το οποίο θα υποδειχθεί από την Επιτροπή, το αργότερο στις 31 Δεκεμβρίου κάθε έτους, ένα δείγμα  πιστοποιημένου σπόρου προς σπορά στο στάδιο ρυζιού paddy κάθε ποικιλίας για την οποία έχει υποβληθεί αίτηση.  Το δείγμα αυτό βάρους τουλάχιστον 5 χιλιογράμμων πρέπει να έχει παραχθεί κατά τη διάρκεια του έτους σε ένα κράτος μέλος.   Άρθρο 3  1. Το εργαστήριο που είναι επιφορτισμένο με την κατεργασία του ρυζιού, αφού πραγματοποιήσει δοκιμή βλάστησης και την κατεργασία αποστέλλει τα κωδικοποιημένα δείγματα σε όλα τα εργαστήρια που περιλαμβάνονται στο παράρτημα ΙΙΙ και διαβιβάζει στην  Επιτροπή σφραγισμένη κοινοποίηση από την οποία θα είναι δυνατή η αποκωδικοποίηση των δειγμάτων.  2. Το δείγμα που πρέπει να αποσταλεί στα εργαστήρια για τις αναλύσεις θα αποτελείται από αποφλοιωμένο ρύζι τουλάχιστον 100 γραμμαρίων και λευκασμένο ρύζι τουλάχιστον 750 γραμμαρίων. Τα δείγματα θα αποτελούνται από ρύζι με ολόκληρους κρητιδόμορφους  κόκκους στα δείγματα του λευκασμένου ρυζιού.   Άρθρο 4  1. Η Επιτροπή καθορίζει τα χαρακτηριστικά των ποικιλιών με βάση τον αριθμητικό μέσο όρο των αποτελεσμάτων των αναλύσεων που έχουν πραγματοποιηθεί με εξαίρεση τα δύο ακραία αποτελέσματα.  2. Στην περίπτωση κατά την οποία για την ίδια ποικιλία έχουν υποβληθεί δύο ή περισσότερες αιτήσεις, για την κατάρτιση των χαρακτηριστικών της ποικιλίας θα λαμβάνεται υπόψει ο μέσος όρος των αποτελεσμάτων μετά την εφαρμογή της παραγράφου 1.  3. Η Επιτροπή ενημερώνει τα κράτη μέλη σχετικά με τα αποτελέσματα των αναλύσεων πριν από τις 31 Μαρτίου κάθε έτους.  Οποιαδήποτε προσθήκη νέων ποικιλιών αποφασίζεται πριν από την ημερομηνία αυτή σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 1418/76.   Άρθρο 5  Ο παρών κανονισμός αρχίζει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 166 της 25. 6. 1976, σ. 1.  (2) ΕΕ αριθ. L 154 της 25. 9. 1993, σ. 5.      ΠΑΡΑΡΤΗΜΑ Ι  - Artiglio - Bluebelle E - Dedalo - Graldo - Icaro - Idra - Lemont - Mida - Pegaso - Puntal - Rea - Star - Thaibonnet = L 202.     ΠΑΡΑΡΤΗΜΑ ΙΙ   ΜΕΘΟΔΟΙ ΑΝΑΛΥΣΗΣ  Α. ΜΟΡΦΟΛΟΓΙΚΑ ΧΑΡΑΚΤΗΡΙΣΤΙΚΑ Η μέτρηση των διαστάσεων των κόκκων καθώς και η διαπίστωση της απουσίας εξογκωμάτων και ραβδώσεων πραγματοποιούνται σύμφωνα με την ακόλουθη μέθοδο:  1. Από το αρχικό δείγμα λαμβάνεται δείγμα που να περιέχει μόνο ολόκληρους κόκκους.  2. Εκτελούνται δύο μετρήσεις επί 100 κόκκων η καθεμία και υπολογίζεται ο μέσος όρος.  3. Το αποτέλεσμα δίνεται με προσέγγιση ενός δεκαδικού ψηφίου.  Β. ΒΡΩΜΑΤΟΛΟΓΙΚΑ ΧΑΡΑΚΤΗΡΙΣΤΙΚΑ α) Πρωτόκολλο προσδιορισμού του κολλώδους του βρασμένου ρυζιού με τη βοήθεια του "Instron Food Tester" 1. Αντικείμενο Το παρόν πρωτόκολλο περιγράφει μέθοδο εκτίμησης του κολλώδους του βρασμένου ρυζιού με τη βοήθεια του "Instron Food Tester".  2. Πεδίο εφαρμογής Βρασμένο λευκασμένο ρύζι.  3. Ορισμοί Στο πλαίσιο του παρόντος πρωτοκόλλου ισχύουν οι ακόλουθοι ορισμοί:  3.1. Κολλώδες: ικανότητα των κόκκων βρασμένου ρυζιού να συγκολλώνται μεταξύ τους.  3.2. Λευκασμένο ρύζι: ο ορισμός περιέχεται στο παράρτημα Α παράγραφος 1 στοιχείο γ) του κανονισμού (ΕΟΚ) αριθ. 1418/76.  4. Αρχή Μέτρηση του έργου που απαιτείται για να υπερνικηθεί αντίσταση στο διαχωρισμό των δύο επιπέδων χαλύβδινων επιφανειών μεταξύ των οποίων έχουν προηγουμένως συμπιεσθεί, υπό την επίδραση μιας ορισμένης δύναμης και για ορισμένο χρόνο, κόκκοι βρασμένου ρυζιού.   5. Εξοπλισμός 5.1. Συσκευή "Instron Food Tester", η οποία λειτουργεί είτε με συμπίεση είτε με εφελκυσμό με σταθερή ταχύτητα 0,5 cm/λεπτό και η οποία φέρει κυψελίδα φορτώσεως με πεδίο μέτρησης από 0 έως 5 kg.  5.2. Έμβολο δυνάμενο να προσαρμοστεί στην κυψελίδα φορτώσεως του "Instron Food Tester" (5.1) και το οποίο φέρει λεία τετράγωνη χαλύβδινη βάση.  5.3. Χαλύβδινη πλάκα με λεία επιφάνεια τοποθετημένη στον άξονα του εμβόλου (5.2) και στερεωμένη στη βάση του "Instron Food Tester".  5.4. Ποτήρια ζέσεως χωρητικότητας 25 ml.  5.5. Ηλεκτρικό θερμαινόμενο υδρόλουτρο το οποίο φέρει σκέπασμα μη ερμητικό και διάτρητη πλάκα πάνω στην οποία μπορούν να τοποθετηθούν ποτήρια ζέσεως (5.4) και κάτω από την οποία υπάρχει νερό μέχρι μια ορισμένη στάθμη ώστε το νερό αυτό να μη ξεχυλίζει  κατά το βρασμό και να μη διέρχεται από τις οπές της διάτρητης πλάκας.  5.6. Ζυγοί ακριβείας 0,1 g.  5.7. Γυάλινη ράβδος.  5.8. Ύαλοι ωρολογίου διαμέτρου 6 cm.  5.9. Χρονόμετρο.  5.10. Σπάτουλα.  5.11. Πλαστικά φακελάκια ή άλλοι υποδοχείς όπου μπορούν να τοποθετηθούν 2 g βρασμένου ρυζιού και να διατηρηθούν χωρίς απώλεια υγρασίας.  6. Τρόπος εργασίας 6.1. Θέρμανση του υδρόλουτρου Το υδρόλουτρο (5.5) ρυθμίζεται σε κατάλληλη θερμοκρασία ώστε το νερό που περιέχει να διατηρείται σε κατάσταση δυνατού βρασμού.  6.2. Προετοιμασία για το βρασμό Για κάθε προσδιορισμό ετοιμάζονται δύο ποτήρια ζέσεως (5.4) τοποθετώντας στο καθένα από αυτά 8 g λευκασμένου ρυζιού (μόνο ολόκληρους κόκκους) ζυγισμένου με ακρίβεια 0,1 g, και 12 ml απεσταγμένου νερού. Το περιεχόμενο των ποτηριών αναδεύεται ελαφρά με τη  γυάλινη ράβδο (5.7) και τα ποτήρια σκεπάζονται με υάλους ωρολογίου (5.8).  6.3. Βρασμός Αφαιρείται το σκέπασμα από το υδρόλουτρο, τοποθετούνται τα ποτήρια πάνω στη διάτρητη πλάκα και το σκέπεσμα επανατοποθετείται αμέσως. Το χρονόμετρο (5.9) τίθεται σε λειτουργία. Μετά από 20 λεπτά η θέρμανση διακόπτεται και η συσκευή αφήνεται σε ηρεμία επί  10 λεπτά. Τα ποτήρια εξάγονται από τη συσκευή βρασμού και τοποθετούνται ανποδογυρισμένα πάνω στην ύαλο ωρολογίου. Αφήνονται να ψηχθούν επί 1 τουλάχιστον ώρα.  6.4. Ρύθμιση με τη βοήθεια του "Instron Food Tester" Το "Instron Food Tester" ρυθμίζεται σύμφωνα με τις οδηγίες του κατασκευαστή, ελέγχοντας ιδίως την απόκριση της κυψελίδας φορτώσεως (τιμές μεταξύ 0 και 640 g) και την ταχύτητα της κίνησης (0,5 cm/λεπτό).  6.5. Μέτρηση με τη βοήθεια του "Instron Food Tester" Εξάγεται το ρύζι από τα δύο ποτήρια και το ανώτερο και το κατώτερο τμήμα απομακρύνονται με τη βοήθεια της σπάτουλας (5.10). Ετοιμάζονται 8 δείγματα, 4 από κάθε ποτήρι, 2 γραμμαρίων το καθένα, ζυγισμένα με ακρίβεια 0,1 g τοποθετούνται στα φακελάκια  (5.11) και διατηρούνται εκεί μέχρι τη στιγμή της μέτρησης. Λαμβάνεται ένα από τα δείγματα και τοποθετείται πάνω στην πλάκα (5.3) στον άξονα του εμβόλου (5.2) κατά τρόπο ώστε οι κόκκοι του ρυζιού να είναι όσο το δυνατό πιο συγκεντρωμένοι χωρίς να  συμπιέζονται. Το έμβολο κατέρχεται με σταθερή ταχύτητα 0,5 cm/λεπτό έως ότου η δύναμη συμπίεσης που ασκείται στο ρύζι φθάσει τα 640 g. Η κάθοδος του εμβόλου σταματά και ακολουθεί άνοδος με την ίδια ταχύτητα. Υπολογίζεται το εμβαδόν της επιφανείας που  ορίζεται από την καμπύλη που λαμβάνεται τοποθετώντας στον άξονα των τεταγμένων τη δύναμη εφελκυσμού (σε g) και στον άξονα των τετμημένων την απόσταση που έχει διανύσει το έμβολο (σε cm) κατά τη φάση της καταγραφής των θετικών τιμών της δύναμης  εφελκυσμού. Το λαμβανόμενο εμβαδόν αντιπροσωπεύει το έργο που έχει παραχθεί εκφρασμένο σε (g x cm).  7. Επαναληπτικότητα Η διαφορά μεταξύ των αποτελεσμάτων που λαμβάνονται από δύο προσδιορισμούς (δύο σειρές 8 μετρήσεων η καθεμία) δεν πρέπει να υπερβαίνει το 15 % της μέσης τιμής.  β) Πρωτόκολλο προσδιορισμού του κολλώδους του βρασμένου ρυζιού με τη βοήθεια του "Instron Food Tester" 1. Αντικείμενο Το παρόν πρωτόκολλο περιγράφει μέθοδο εκτίμησης της συνεκτικότητας του βρασμένου ρυζιού με τη βοήθεια του "Instron Food Tester".  2. Πεδίο εφαρμογής Βρασμένο λευκασμένο ρύζι.  3. Ορισμοί Στο πλαίσιο του παρόντος πρωτοκόλλου ισχύουν οι ακόλουθοι ορισμοί:  3.1. Συνεκτικότητα: αντίσταση στη μάσηση του βρασμένου ρυζιού.  3.2. Λευκασμένο ρύζι: όπως ορίζεται στο παράρτημα 1 παράγραφος 1 στοιχείο γ) του κανονισμού (ΕΟΚ) αριθ. 1418/76.  4. Αρχή Μέτρηση της δύναμης που πρέπει να ασκηθεί για να διέλθει το βρασμένο λευκασμένο ρύζι από τις οπές μιας διάτρητης πλάκας.  5. Εξοπλισμός 5.1. Συσκευή "Instron Food Tester", η οποία λειτουργεί με συμπίεση με σταθερή ταχύτητα 10 cm/λεπτό.  5.2. "Ottawa Texture Measuring System cell", μοντέλο των 50 cm2, τροποποιημένο ενδεχομένως κατά τρόπο ώστε η διατομή να μειωθεί κατά 15 % σε σχέση με την αρχική επιφάνεια, με "perforated plate insert".  5.3. Έμβολο προσαρμοσμένο στη χρησιμοποιούμενη κυψελίδα φορτώσεως του "Instron Food Tester" (5.1).  5.4. Υψηλά ποτήρια ζέσεως χωρητικότητας 100 ml.  5.5. Ηλεκτρικό θερμαινόμενο υδρόλουτρο το οποίο φέρει σκέπασμα μη ερμητικό και διάτρητη πλάκα πάνω στην οποία μπορούν να τοποθετηθούν ποτήρια ζέσεως (5.4) και κάτω από την οποία υπάρχει νερό μέχρι μια ορισμένη στάθμη ώστε το νερό αυτό να μη ξεχυλίζει  κατά το βρασμό και να μη διέρχεται από τις οπές της διάτρητης πλάκας.  5.6. Ζυγός ακριβείας 0,1 g.  5.7. Γυάλινη ράβδος.  5.8. Ύαλοι ωρολογίου διαμέτρου 6 cm.  5.9. Χρονόμετρο.  5.10. Σπάτουλα.  5.11. Πλαστικά φακελάκια ή άλλοι υποδοχείς όπου μπορούν να τοποθετηθούν 17 g βρασμένου ρυζιού και να διατηρηθούν χωρίς απώλεια υγρασίας.  6. Τρόπος εργασίας 6.1. Θέρμανση του υδρόλουτρου Το υδρόλουτρο (5.5) ρυθμίζεται σε κατάλληλη θερμοκρασία ώστε το νερό που περιέχει να διατηρείται σε κατάσταση δυνατού βρασμού.  6.2. Προετοιμασία για το βρασμό Για κάθε προσδιορισμό ετοιμάζονται δύο ποτήρια ζέσεως (5.4) τοποθετώντας στο καθένα από αυτά 20 g λευκασμένου ρυζιού (μόνο ολόκληρους κόκκους) ζυγισμένου με ακρίβεια 0,1 g, και 38 ml απεσταγμένου νερού. Το περιεχόμενο των ποτηριών αναδεύεται ελαφρά με  τη γυάλινη ράβδο (5.7) και τα ποτήρια σκεπάζονται με υάλους ωρολογίου (5.8).  6.3. Βρασμός Από τη συσκευή βρασμού αφαιρείται το σκέπασμα, τοποθετούνται τα ποτήρια πάνω στη διάτρητη πλάκα και το σκέπεσμα επανατοποθετείται αμέσως. Το χρονόμετρο (5.9) τίθεται σε λειτουργία. Μετά από 20 λεπτά η θέρμανση διακόπτεται και η συσκευή αφήνεται σε  ηρεμία επί 10 λεπτά. Τα ποτήρια εξάγονται από τη συσκευή βρασμού και τοποθετούνται αναποδογυρισμένα πάνω στην ύαλο ωρολογίου. Αφήνονται να ψυχθούν σε θερμοκρασία δωματίου.  6.4. Ρύθμιση του "Instron Food Tester" Το "Instron Food Tester" ρυθμίζεται σύμφωνα με τις οδηγίες του κατασκευαστή, ελέγχοντας ιδίως την πιστότητα των τιμών (μεταξύ 5 και 10 kg) και την ταχύτητα της κίνησης (10 cm/λεπτό).  6.5. Μέτρηση με τη βοήθεια του "Instron Food Tester" Το βρασμένο ρύζι εξάγεται από τα ποτήρια και ετοιμάζονται 6 δείγματα, τρία για κάθε ποτήρι, των 17 γραμμαρίων το καθένα, ζυγισμένα με ακρίβεια 0,1 g. Τα δείγματα αυτά τοποθετούνται στα φακελάκια (5.11) και διατηρούνται εκεί μέχρι τη στιγμή της μέτρησης.  Λαμβάνεται ένα δείγμα και τοποθετείται στην κυψελίδα "Ottawa" (5.2). Το έμβολο (5.3) κατέρχεται με ταχύτητα 10 cm/λεπτό ενώ ταυτόχρονα καταγράφεται συνεχώς η δύναμη που απαιτείται προκειμένου να διέλθει το βρασμένο ρύζι από τις οπές της διάτρητης πλάκας  (εξώθηση). Η συνεκτικότητα του δείγματος θεωρείται ότι ισούται με τη δύναμη (σε kg) που εκφράζεται από τη μέση τιμή του πλατώ της καμπύλης εξωθήσεως.  7. Επαναληπτικότητα Η διαφορά μεταξύ των αποτελεσμάτων που λαμβάνονται από δύο προσδιορισμούς (δύο σειρές 8 μετρήσεων η καθεμία) δεν πρέπει να υπερβαίνει το 10 % της μέσης τιμής.  γ) Περιεκτικότητα σε αμυλόζη Σύμφωνα με το πρότυπο ISO αριθ. 6647.     ΠΑΡΑΡΤΗΜΑ ΙΙΙ   ΚΑΤΑΛΟΓΟΣ ΤΩΝ ΕΡΓΑΣΤΗΡΙΩΝ  1. INSTITUUT VOOR GRAAN, MEEL EN BROOD TNO Lawickse Allee 15 6701 AN Wageningen (Nederland) 2. LABORATOIRE DE TECHNOLOGIE DES CEREALES CIRAD, Departement des cultures annuelles 2, Place Pierre Viala 34060 Montpellier Cedex 1 (France) 3. INSTITUTO DE AGROQUIMICA Y TECNOLOGIA DE LOS ALIMENTOS C/Jaime Roig 11 Valencia (Espana) 4. ENTE NAZIONALE RISI - CENTRO DI RICERCHE SUL RISO Mortara (Italia) 5. INSTITUTO DE PROTECCAO DA PRODUCAO AGRO-ALIMENTAR (IPPAA) Avenida Conde de Valbom, 96-98 1000 - Lisboa (Portugal)